
               GİRİŞ
                      “Azərbaycan Dövlət Dəniz Akademiyası” Publik Hüquqi Şəxsinin Keyfiyyəti İdarəetmə Sisteminin bu sənədi İSO 9001:2015 beynəlxalq standartının 7.5-ci bəndinin tələblərinə, Akademiyanın Nizamnaməsinə və ADDA-KP-002 “Sənədləşdirilmiş məlumatların idarəolunması” proseduruna müvafiq olaraq işlənib hazırlanmışdır.      
1. TƏTBİQ SAHƏSİ
1.1       Bu sənədləşdirilmiş “Azərbaycan Dövlət Dəniz Akademiyası” PHŞ-nin “İlin tələbəsi” adlı müsabiqə haqqında Əsasnaməsi Keyfiyyət idarəetmə Sisteminin prosesini təsvir edir.
1.2       Sənədləşdirilmiş prosedur “Azərbaycan Dövlət Dəniz Akademiyası” PHŞ-nin “İlin tələbəsi” adlı müsabiqə haqqında Əsasnaməsi prosesində iştirak edən bütün “Azərbaycan Dövlət Dəniz Akademiyası” PHŞ əməkdaşları üçün məcburidir.
1.3    Bu sənədləşdirilmiş prosedurda istifadə olunan terminlər ISO 9000:2015 “Keyfiyyət İdarəetmə Sistemləri” Beynəlxalq Standartına uyğundur. Əsaslar və lüğət."
             1.4       Bu sənəddə aşağıdakı simvollar və abreviaturalardan istifadə olunur:
            İSO -  beynəlxalq standartlaşdırma təşkilatıdır;
            BS  -  beynəlxalq standart;
            KİS -  keyfiyyət idarəetmə sistemi;
            “ADDA” PHŞ – “Azərbaycan Dövlət Dəniz Akademiyası” Publik Hüquqi şəxsi, Akademiya.
1.5      Bu sənəddə aşağıdakı normativ istinadlardan istifadə olunur:
           ISO 9000:2015 BS “Keyfiyyət idarəetmə sistemi. Əsaslar və lüğət"
           ISO 9001:2015 BS “Keyfiyyəti İdarəetmə sistemi.  Tələblər”
           ADDA-KP-002   “Sənədləşdirilmiş məlumatların idarəolunması”
2. DAXİL OLAN MƏLUMATLAR
             MÜSABİQƏNİN  MƏQSƏDİ
2.1.  “İlin tələbəsi” adlı müsabiqənin  keçirilməsində məqsəd tələbələrin təhsildə,   elmdə, peşədə  səviyyələrinin yüksəldilməsi və  yaradıcılıq sahələrində  fəallaşdırılması məqsədi ilə təşkil olunur. 
2.2. Müsabiqənin  nəticəsi olaraq ilin ən yaxşı tələbəsi  seçılir və onun adı  Akademiyanın  saytına daxil edilir.

3. MÜSABİQƏNİN  TƏŞKİLATÇISI
          “Azərbaycan Dövlət Dəniz Akademiyası” PHŞ

4. MÜSABİQƏNİN  TƏŞKİLİ  VƏ KEÇİRİLMƏSİ
           Müsabiqə ildə  bir dəfə  Akademiya rektorunun  əmri ilə  elan olunur.
· Müsabiqənin hazırlığı  və  keçirilməsi  müsabiqə komissiyası tərəfindən həyata  keçirilir. Komissiya öz fəaliyyətini  hazırkı  əsasnamə,   Akademiya rektorunun  əmr və  göstərişləri əsasında  tənzimləyir.
· Komissiya Akademiya rektorunun əmri ilə təşkil olunur. Komissiyanın tərkibinə tədris və tərbiyə işləri üzrə prorektor - sədr olmaqla, fakültə dekanları, onların müavinləri, hər  ixtisas üzrə  bir nəfər nümayəndə - tyutor,  tələbə həmkarlar təşkilatının  və tələbə gənclər təşkilatının sədrləri daxildirlər.

5. MÜSABİQƏNİN KEÇİRİLMƏ QAYDALARI
· Müsabiqə   “əla”  və “yaxşı” qiymətlərlə   təhsil alan, elmı-tədqiqat işlərində  nailiyyətlər qazanmış  və Akademiyanın  ictimai həyatında fəal  iştirak edən   II – IV kurs tələbələri iştirak edə bilərlər. Müsabiqədə iştirak etməyə buraxılan  tələbələrin sayı  hər il dəyişilə bilər  və komissiyanın qərarı ilə hər bir kurs tələbələrinin  ümumi sayının 10% - dən  çox olmamalıdır.
· Müsabiqə tədris ilinin yekunlarına əsasən  2 turdan ibarət keçirilir. Birinci tur  fakültə  komissiyasında keçirilir.  Bu komissiyaya  fakültə dekanı  - sədr olmaqla, onun müavini, tyutor, fakültə  həmkarlar və gənclər  təşkilatlarının  nümayəndələri daxildir. Namizədlərin irəli sürülməsi  dekanlıq, kafedralar  və tələbə ictimai təşkilatları xətti ilə həyata keçirilir. Hər bir namizəd  komissiyaya aşağıdakı sənədləri təqdim etməlidirlər:
· müvəffəqiyyət kitabçasının sürəti;
· elmi məqalələrin siyahısı;
· namizəd haqqında  məlumat  anketi;
· tələbənin ictimai fəaliyyəti haqqında fakültə dekanının  və ictimai təşkilatların  rəyi;
· tələbə olimpiadalarında göstərilən nəticələr və mükafatlar haqqında məlumat.
· Yekun nəticə   üç göstərici əsasında müəyyənləşdirilir:
· təhsildə müvəffəqiyyət;
· elmi-tədqiqat işləri;
· tələbənin ictimai fəalllığı.
· İkinci tur Akademiya müsabiqə komissiyası tərəfindən aparılır. Komissiya yekunda tələbələr tərəfindən verilmiş  namizədlər   arasından ən yaxşılarını seçir.

6. MÜSABİQƏNİN YEKUNU

          “İlin tələbəsi”   Akademiyanın ən yüksək fəxri mükafatıdır. Bu fəxri ad keçici xarakter daşıyır. Fəxri ad diplomla, kubokla və maddi  mükafatla qiymətləndirilir.

7. PROSESİN ÖLÇÜLMƏSİ VƏ MEYARLARI

             "İlin Tələbəsi" müsabiqəsi tələbələrin akademik, elmi və ictimai fəaliyyətini qiymətləndirmək və təşviq etmək məqsədilə keçirilir. Müsabiqə elan olunur, iştirakçılar qeydiyyata alınır, namizədlərin fəaliyyətləri toplanır və qiymətləndirmə komissiyası tərəfindən dəyərləndirilir. Qaliblər müəyyən edilərək mükafatlandırılır.

7.1.      Prosesin Ölçüləri: Müsabiqədə iştirak edən tələbələrin sayı, təqdim edilən dəyərləndirmə materiallarının keyfiyyəti və müsabiqə nəticəsində seçilən qaliblərin fəaliyyəti ilə ölçülür.
7.2.      Prosesin Meyarları: Akademik göstəricilərin yüksəkliyi (ortalama bal 91-dən yuxarı), elmi tədqiqatlarda iştirak, ictimai aktivlik, nizam-intizam qaydalarına əməl etmə və komissiya tərəfindən verilən yekun qiymətləndirmə əsas meyarlardır.

8. [bookmark: _Toc12725171][bookmark: _Toc256000015]RESURSLAR
Bu sənədləşdirilmiş prosedurun tələblərini yerinə yetirmək üçün akademiyanın rektoru aşağıdakı zəruri resursları ayırır:
· normativ sənədlər;
· ixtisaslı heyət;
· binalar, avadanlıq, materiallar;
· maliyyə resursları.

